
. ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή στη Γ.Γ. ΕΣΎΕ πρόσθετων στοιχείων από το 


ΚΕΠΥΟ.:.. 1 

Χορήγηση άδειας λειτουργίας, έπειτα από ολοκλή¬ 
ρωση των κτιριακών και μηχ/κών εκσυγχρονισμών, 
του εργοστασίου παραγωγής φαρμακευτικών προ¬ 
ϊόντων της ΟΕΑΧΟ νΥΕΙ_Ι_ΟΟΜΕ Α.Ε.Β.Ε. στην Κοι¬ 
νότητα Κρυονερίου του Νομού Αττικής. 2 

Αναπροσαρμογή των ισχυόντων τιμολογίων αμοιβής 

των φορτ/τών λιμένα Μήλου. 3 

Κύρωση Συλλογικής Συμβάσεως εργασίας Πληρωμά¬ 
των Ρ/Κ Βιομηχανικών Επιχειρήσεων. 4 

Αναπροσαρμογή των ισχυόντων τιμολογίων αμοιβής 

των φορτ/τών λιμένα Νάξου. 5 

Χορήγηση άδειας ασκήσεως επαγγέλματος κοινωνικού 
λειτουργού στην Κονίδα Βασιλική. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίθ. 12833/Γ-528 (1) 

Παροχή στη Γ.Γ. ΕΣΥΕ πρόσθετων στοιχείων από το 
ΚΕΠΥΟ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
532/91 «περί οργανισμού της Γ.Γ. ΕΣΥΕ». 

β) Του Ν. 1558/85 «περί Κυβερνήσεως και Κυβερνητι¬ 
κών Οργάνων» και του άρθρου 27 του Ν. 2081/92. 

γ) Του άρθρου 1 παρ. 3 του Ν. 2392/96 «πρόσβαση της 
Γ ενικής Γ ραμματείας Εθνικής Στατιστικής Υπηρεσίας της 
Ελλάδος (Γ.Γ. ΕΣΥΕ) σε διοικητικές πηγές και διοικητικά 
αρχεία. Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ». 
δ) Του άρθρου 22 του Ν. 2362/95 «περί Δημοσίου Λογι¬ 


στικού, ελέγχου των δαπανών του Κράτους και άλλες δια¬ 
τάξεις». 

2. Την ανάγκη εναρμόνισης των Μητρώων Καταστημά¬ 
των και Επιχειρήσεων στις Χώρες-Μέλη της Ε.Ε. 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του τακτικού προϋπο¬ 
λογισμού της Γ.Γ. ΕΣΥΕ. 

4. Τη σχετική εισήγηση αριθ. Δ-1298/2.5.96 του Τμή¬ 
ματος Απογραφής Καταστημάτων και Επιχειρήσεων και 
Κατάρτισης Μητρώων της Δ/νσης Απογραφών της Γ.Γ. 
ΕΣΥΕ, αποφασίζουμε: 

1. Επιτρέπουμε στη Γ.Γ. ΕΣΥΕ να κάνει χρήση: 

Α. Των Μητρώων Φ.Π.Α. του ΚΕΠΥΟ για τη συγκέ¬ 
ντρωση των ακόλουθων στοιχείων ανά επιχείρηση: 

1. Α.Φ.Μ. 

2. Επωνυμία. 

3. Διεύθυνση. 

4. Κλάδος οικονομικής δραστηριότητας. 

5. Νομική μορφή. 

6. Ημερομηνία έναρξης εργασιών. 

7. Ημερομηνία διακοπής εργασιών. 

8. Μεταβολές (επωνυμία, Δ/νση, Νομική μορφή, κλά¬ 
δος οικονομικής δραστηριότητας κ.λπ.). 

9. Τζίρος. 

10. Αριθμός απασχολουμένων. 

11. Αριθμός υποκαταστημάτων. 

Β. Των εκκαθαριστικών δηλώσεων Φ. Π. Α., για την κατα¬ 
γραφή του λεκτικού των κλάδων οικονομικής δραστηριό¬ 
τητας. 

2. Επιτρέπουμε ομοίως στη Γ.Γ. ΕΣΥΕ, να κάνει χρήση 
των δηλώσεων Φόρου Μισθωτών Υπηρεσιών (Φ.ΜΎ.) που 
υποβάλλονται στις ΔΟΥ όλης της χώρας, καθώς και των 
εντύπων των ενάρξεων και μεταβολών των υποκαταστη¬ 
μάτων, προκειμένου να επεξεργάζονται στη Γ.Γ. ΕΣΥΕ, 
για την εκτίμηση της μισθωτής απασχόλησης των επιχει¬ 
ρήσεων και τη συλλογή των στοιχείων των υποκαταστημά¬ 
των. 

3. Τα ανωτέρω παρεχόμενα στη Γ.Γ. ΕΣΥΕ στοιχεία θε¬ 
ωρούνται εμπιστευτικά βάσει του άρθρου 36 του Ν.Δ. 
3627/56 «περί οργανώσεως της ΕΣΥΕ», καθώς και του 
άρθρου 4 (παρ. 1 και 4) του Ν. 2392/96. 

4. Τα μαγνητικά μέσα με τα στοιχεία της παραγράφου 

ΙΑ της απόφασης θα παραδίδονται σε εξουσιοδοτημένο 
υπάλληλο της Γ.Γ. ΕΣΥΕ και θα συνυπογράφεται σχετικό 
πρωτόκολλο παράδοσης - παραλαβής. Οι δηλώσεις 
(Φ.Μ.Υ., εκκαθαριστικές Φ.Π.Α. κ.λπ.) θα διακινούνται 
μεταξύ ΚΕΠΥΟ και Γ.Γ. ΕΣΥΕ με πρωτόκολλα παράδοσης 
- παραλαβής από εξουσιοδοτημένο προς τούτο υπάλληλο 
τόσο του ΚΕΠΥΟ, όσο και της Γ.Γ. ΕΣΥΕ. Η παράδοση των 
παραπάνω δηλώσεων στη Γ.Γ. ΕΣΥΕ από το ΚΕΠΥΟ γίνε¬ 
ται εφόσον δεν παρεμποδίζεται η επεξεργασία τους από 
το ΚΕΠΥΟ. 

5. Η υλοποίηση της απόφασης αυτής ανατίθεται στις 
αρμόδιες Διευθύνσεις, Απογραφών και Πληροφορικής της 
Γ.Γ. ΕΣΥΕ, και στις Διευθύνσεις Δ14 ΦΠΑ & ΕΦ και Δ12 
Φορολογίας Εισοδήματος και το ΚΕΠΥΟ του Υπουργείου 
Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1996 


παραγωγής φαρμακευτικών προϊόντων. 

7. Τα σχεδιαγράμματα που έχουν υποβληθεί με την αί¬ 
τηση καθώς και τα λοιπά δικαιολογητικά στοιχεία. 

8. Την από 7.11.1995 Εισήγηση της Υπηρεσίας μας και 
τη γνωμάτευση του Ε.Ο.Φ. με αριθμό 0-103/2η/5.2.96, 
αποφασίζουμε: 

1. Χορηγούμε άδεια λειτουργίας, έπειτα από ολοκλή¬ 
ρωση των κτιριακών και μηχ/κών εκσυγχρονισμών, διάρ¬ 
κειας τριών ετών, στο εργοστάσιο παραγωγής φαρμακευ¬ 
τικών προϊόντων της ΟΙΑΧΟ \Λ/Εϋ-ΟΟΜΕ Α.Ε.Β.Ε., όπως 
αυτό εικονίζεται στα σχεδιαγράμματα που εγκρίναμε με 
την παρούσα απόφαση και που έχει τα ακόλουθα ειδικό¬ 
τερα στοιχεία: 

α) θέση: Νομός Αττικής, Κοινότητα Κρυονερίου, οδός 
Ασκληπιού. 

β) Κάτοχος: ΟΙΑΧΟ ννΕΙ_Ι_ΟΟΜΕ Α.Ε.Β.Ε. 

γ) Είδος Εγκατ/σης: Εργ/σιο παραγωγής φαρμακευτι¬ 
κών προϊόντων. 


Ο* ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

-♦- 

Αριθ. Φ6.11/4436/232 (2) 

Χορήγηση άδειας λειτουργίας, έπειτα από ολοκλήρωση 
των κτιριακών και μηχ/κών εκσυγχρονισμών, του εργο¬ 
στασίου παραγωγής φαρμακευτικών προϊόντων της 
ΟΙΑΧΟ \Λ/ΕΙ_Ι_ΟΟΜΕ Α.Ε.Β.Ε. στην Κοινότητα Κρυονε¬ 
ρίου του Νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/1965, του Ν.Δ. 1150/1949, του 
Α.Ν. 207/67, του από 15.10.1922 Β. Δ/τος, του από 
16.3.50 Β. Δ/τος, όπως τροποποιήθηκε και συμπληρώ¬ 
θηκε με το από 24.11.53όμοιότου Ν.Δ. 96/2.8.1973, κα¬ 
θώς και του Π.Δ. 396/89 (ΦΕΚ172/Α716.6.1989) για τον 
Οργανισμό της Γενικής Γραμματείας Βιομηχανίας. 

2. Την Κ.Υ.Α. με αριθμό 33361/5.9.91 (ΦΕΚ 703/Β/ 
5.9.91) άρθρο 12 παρ. 13 «μεταβίβαση εξουσίας υπογρα¬ 
φής σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.74 και με αριθμό Α6/829/78. 

4. Τις διατάξεις του Π.Δ. 27/1996 (ΦΕΚ 19/Α’), συγχώ¬ 
νευση των Υπουργείων, Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης. 

5. Την απόφασή μας με αριθμό Φ6.11/3266/446/ 
21.2.95 (ΦΕΚ 159/Β79.3.95), με την οποία χορηγήθηκε 
άδεια λειτουργίας στο ανωτέρω εργοστάσιο, διάρκειας 
τριών ετών για μηχ/τα ισχύος 350,11 ΗΡ και 105,55 Κνν 
και αξίας 177.620.223 δρχ. 

6. Αίτηση της ΟΙΑΧΟ Α.Ε.Β.Ε. από 27.9.95 για τη χορή¬ 
γηση άδειας λειτουργίας, έπειτα από την ολοκλήρωση των 
μηχ/κών και κτιριακών επεκτάσεων, του εργοστασίου της 


δ) Ισχύς: Κινητήρια: Προηγούμενη 350,11 ΗΡ 

Εγκρ. Επεκτάσεων 216,59 ΗΡ 

Αφαιρεθέντα 240,44 ΗΡ 

Συνολική 326,26 ΗΡ 


θερμική: Προηγούμενη 105,55 Κ\ν 

Εγκρ. Επεκτάσεων 14,20 Κ\ν 

Αφαιρεθέντα 81,00 Κνν 

Συνολική 38,75 Κ\Ν 

Μηχανήματα προστασίας περιβάλλοντος: 1.441,19 ΗΡ 
και αξίας 155.447.756 δρχ. 

ε. Ατμολέβητες: Κατηγορία ΠΥΔ Π Π 
2 ατμογεννήτριες Γ 1079/93 

Γ 1078/93 


στ) Αξία μηχανολογικού εξοπλισμού σε δρχ.: 

Προηγούμενη: 177.620.233 

Νέα: 370.140.086 

Αφαιρεθείσα: 107.784.976 

δρχ. 376.975.343 


2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β. Δ/τος 
«περί χορηγήσεως αδειών ιδρύσεως και λειτουργίας πό¬ 
σης μηχ/κής εγκατάστασης» και με τους εξής όρους: 

α) Να υπάρχουν και να διατηρούνται σε καλή κατάσταση 
τα αναγκαία μέτρα ασφαλείας για τη ζωή και την ασφάλεια 
των εργαζομένων (π.χ. τοποθέτηση προστατευτικών περι¬ 
φραγμάτων στα μέρη των μηχανημάτων που κινούνται επι¬ 
κίνδυνα, εξασφάλιση επαρκούς φωτισμού και αερισμού 
στο χώρο εργασίας, πρόχειρο φαρμακείο, τοποθέτηση 
προστατευτικών κιγκλιδωμάτων προς αποφυγή πτώσεως 
ατόμων κ.λπ.). 

β) Να τηρούνται τα μέτρα πυρασφαλείας που προβλέ- 
πονται από την Μελέτη Πυρασφαλείας με αριθμό 12326 
της Πυροσβεστικής Υπηρεσίας Αθηνών και το αριθ. 120/ 
12.1.1996 Πιστοποιητικό Πυρασφαλείας, ισχύος πέντε 
(5) ετών. 

γ) Να πραγματοποιείται η παραγωγή κάθε φαρμακευτι- 

κού προϊόντος μετά από προηγούμενο έλεγχο του Ε.Ο.Φ. 
προς διαπίστωση ότι το ανωτέρω εργοστάσιο διαθέτει την 
απαιτούμενη πληρότητα και επάρκεια εγκαταστάσεων, 
εξοπλισμού και ειδικού προσωπικού για την άρτια παρα¬ 
γωγή του προϊόντος. 

δ) Να τηρούνται επακριβώς οι Υγειονομικοί και λοιποί 
Κανονισμοί που ισχύουν για τέτοιας (ρύσεως εγκαταστά¬ 
σεις. 

ε) Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ) Να τηρείται βιβλίο συντηρήσεως μηχ/κών εγκατα¬ 
στάσεων, θεωρημένο από τον Ειρηνοδίκη της περιοχής 
που βρίσκεται το εργοστάσιο, σύμφωνα με το άρθρο 12 
του από 16/17.3.1950 Β. Δ/τος. 

ζ) Να τηρούνται επακριβώς οι περιβαλλοντικοί όροι που 
εγκρίθηκαν με την 6053/203/19.2.93 νομαρχιακή από¬ 
φαση. 

η) Να τηρούνται οι διατάξεις του Π.Δ. 1180/81 (ΦΕΚ 
293/Α’) για την προστασία του περιβάλλοντος (Όρια εκ¬ 
πομπών ρύπων). 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην ανω¬ 
τέρω εγκατάσταση σε κάθε περίπτωση που θα διαπιστω¬ 
θεί ότι είναι αναγκαίο για να εκπληρωθούν οι επιδιωκόμε- 
νοι σκοποί που προβλέπονται από το άρθρο 2 του από 
15.12.1922 Β. Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β. Δ/τος, καθώς και 
του 902/75 Π. Δ/τος υπεύθυνη επίβλεψη της λειτουργίας 
της ανωτέρω εγκατάστασης, πρέπει να χρησιμοποιηθεί 
πρόσωπο που να έχει τα προβλεπόμενα από τις διατάξεις 
αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η επιχείρηση δεν μπορεί να λειτουργή¬ 
σει στο όνομα Φυσικού ή Νομικού Προσώπου άλλου εκτός 
του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερό- 
μενη Εταιρεία από την υποχρέωση να εφοδιασθεί με άλλη 
άδεια αν από άλλες διατάξεις προκύπτει αντίστοιχη υπο¬ 
χρέωση. 

7. Από τη δημοσίευση της παρούσας παύει η ισχύς της 
Φ6.11/3266/446/21.2.95 απόφασής μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 1996 

Με εντολή Υπουργών 
Οι Γενικοί Διευθυντές 

Βιομηχανίας Υγείας του Υπουργ. 

του Υπουργ. Ανάπτυξης Υγείας και Πρόνοιας 

ΕΠ. ΣΚΛΗΡΑΚΗΣ Γ. ΠΑΠΟΥΤΣΑΚΗΣ 


Αριθ. 11183 (3) 

Αναπροσαρμογή των ισχυόντων τιμολογίων αμοιβής των 
φορτ/τών λιμένα Μήλου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του Π.Δ. 372/1995 (ΦΕΚ 201/Α795) και του άρθρου 5 
του Π.Δ. 368/1989 (ΦΕΚ 163/Α789). 

3. Την αριθ. 3/21.3.1996 πρόταση της Ε.Ρ.Φ.Λ. Μήλου 
για αναπροσαρμογή των τιμολογίων έτους 1996. 

4. Το γεγονός ότι η απόφαση αυτή δεν έχει αναδρομική 
ισχύ. 

5. Ότι από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αποδεχόμαστε την αριθ. 3/21.3.1996 πρόταση της 
Επιτροπής Ρύθμισης Φορτ/σεων Λιμένα (Ε.Ρ.Φ.Λ.) Μή¬ 
λου και εγκρίνουμε την αναπροσαρμογή των ισχυόντων τι¬ 
μολογίων αμοιβής των φορτοεκφορτωτών λιμένα Μήλου, 
κατά ποσοστό 10,5%, με εξαίρεση το τιμολόγιο για το 
ορυκτό «ακατέργαστη καολίνη», το οποίο αναπροσαρμό¬ 
ζεται κατά ποσοστό 6%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1996 

01 ΥΠΟΥΡΓΟΙ 

ΕΡΓΑΣΊΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓ. ΠΑΝΝΟΠΟΥΛΟΣ ΚΟΣΜΑΣ ΣΦΥΡΙΟΥ 

-♦- 

Αριθ. 2324.14/1/96 (4) 

Κύρωση Συλλογικής Συμβάσεως εργασίας Πληρωμάτων 
Ρ/Κ Βιομηχανικών Επιχειρήσεων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του ΑΝ 3276/1944 «περί 
Συλλογικών Συμβάσεων εν τη Ναυτική Εργασία» όπως έχει 
τροποποιηθεί και ισχύει σήμερα. 

2. Το αριθμ. 46/5.6.96 έγγραφο του Πανελληνίου Σω¬ 
ματείου Ρυμουλκών Βιομηχανίας με το οποίο υποβλήθηκε 
για κύρωση η από 10.5.96 Συλλογική Σύμβαση Εργασίας 
των πληρωμάτων Ρυμουλκών Βιομηχανικών Επιχειρή¬ 
σεων. 

3. Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Την κύρωση της Συλλογικής Συμβάσεως Εργασίας 
Πληρωμάτων Ρυμουλκών Βιομηχανικών Επιχειρήσεων το 
κείμενο της οποίας υπογράφηκε στις 10.5.96 από τους 
νομίμους εκπροσώπους: 

α) Του Συνδέσμου Ελληνικών Βιομηχανιών, και 

β) Του Πανελληνίου Σωματείου Ρυμουλκών Βιομηχα¬ 
νίας. 

2. Η ισχύς της Συλλογικής Συμβάσεως η οποία κυρώνε¬ 
ται με την Απόφαση αυτή αρχίζει από 1.1.96 και λήγει 
σύμφωνα με τα οριζόμενα σ' αυτή. 

3. Η παρούσα με το κείμενο της κυρουμένης Συλλογι¬ 
κής Συμβάσεως να δημοσιευθούν στην Εφημερίδα της 
Κυβέρνησης. 


Πειραιάς, 2 Ιουλίου 1996 

Ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Ρυμουλκών Βιομηχανικών Επιχειρήσεων. 

Στην Αθήνα σήμερα 10 Μαΐου 1996, οι υπογράφοντες 
αφενός Ιάσων Στράτος, Πρόεδρος ως εκπρόσωπος του 
Συνδέσμου Ελληνικών Βιομηχανιών και αφετέρου Σπύρος 
Καράγιωργας και Γεώργιος Αθανασόπουλος, Πρόεδρος 
και Γενικός Γραμματέας αντίστοιχα του σωματείου με την 
επωνυμία ΠΑΝΕΛΛΗΝΙΟ ΣΩΜΑΤΕΙΟ ΡΥΜΟΥΛΚΩΝ ΒΙΟ¬ 
ΜΗΧΑΝΙΑΣ, όλοι νόμιμα εξουσιοδοτημένοι για την υπο¬ 
γραφή της παρούσας ΣΣΕ, συμφώνησαν και έκαναν δεκτά 
τα εξής: 


Αρθρο 1 

1. Αναγνωρίζεται και συμφωνείται ότι οι εργασίες των 
Ρυμουλκών των Βιομηχανικών Επιχειρήσεων είναι εντε¬ 
λώς διαφορετικές από τις εργασίες των Ρυμουλκών των 
λιμένων Εσωτερικού. 

2. Για τον λόγο αυτό καταρτίζεται η παρούσα ΣΣΕ, η 
οποία δεσμεύει από τη μία μεριά τις Βιομηχανικές Επιχει¬ 
ρήσεις που λειτουργούν στην Ελλάδα και διαθέτουν ρυ¬ 
μουλκά και από την άλλη τα πληρώματα των Ρυμουλκών 
αυτών. 

3. Στην έννοια του όρου πληρώματα περιλαμβάνονται 
αυτοί που αναφέρονται στο άρθρο 3 της παρούσας. 

Άρθρο 2 

1. Η εβδομαδιαία απασχόληση των πληρωμάτων των ρυ¬ 
μουλκών των βιομηχανικών επιχειρήσεων καθορίζεται σε 
40 ώρες, οι οποίες κατανέμονται ανάλογα στις ημέρες της 
εβδομάδας από Δευτέρα μέχρι και Παρασκευή. Είναι δε το 
ωράριο αυτό αντίστοιχο με το ακολουθούμενο από το υπό¬ 
λοιπο εργατοτεχνικό προσωπικό της κάθε βιομηχανικής 
επιχείρησης. 

Αναγνωρίζεται, ότι είναι υποχρέωση των πληρωμάτων, 
λόγω της φύσης της εργασίας τους, να εργάζονται το Σάβ¬ 
βατο, τις Κυριακές και τις αργίες, εφόσον του ζητηθεί 
κατά τη λήξη της εργασίας της τελευταίας εργάσιμης ημέ¬ 
ρας. 

3. Όσοι εργάζονται το Σάββατο, λαμβάνουν προσαύ- 
ξηση 75% επί του ωρομισθίου που είναι ίσο με το 1/ 
166,667 του μηνιαίου μισθού τους, για τις ώρες εργασίας 
που πραγματοποίησαν. 

4. Αναγνωρίζεται ότι η απασχόληση των πληρωμάτων 
των ρυμουλκών, εφόσον εργασθούν το Σάββατο, την Κυ¬ 
ριακή ή τις αργίες, δεν θα είναι λιγότερο από πέντε ώρες 


για κάθε ημέρα. 

5. Η απασχόληση των πληρωμάτων των ρυμουλκών 
κατά το Σάββατο τις Κυριακές ή τις αργίες, θα κατανέμε- 
ται, εφόσον τούτο είναι δυνατόν, ισομερώς σε όλα τα ρυ¬ 
μουλκά. 


Άρθρο 3 

1. Με βάση την ημερήσια εργασία που καθορίζεται στο 
άρθρο 2 παρ. 1 της παρούσας, οι βασικοί μηνιαίοι μισθοί 
των πληρωμάτων των ρυμουλκών, διαμορφώνονται ως 
εξής: 


Ειδικότητα 

Κυβερνήτης 

Προϊστάμενος Μηχανικός 
Υφιστάμενος Μηχανικός 
Λιπαντής 
Ναύτης 


Βασικός μηνιαίος μισθός 

1.1.96 

1.7.96 

222.400 

232.450 

220.550 

230.500 

196.600 

205.450 

188.150 

196.650 

184.150 

192.450 


2. Εάν ο δείκτης τιμών καταναλωτή που περιλαμβάνεται 
ως πρόβλεψη στον Κρατικό Προϋπολογισμό του 1996, 
αυξηθεί από τον Δεκέμβριο 1995 μέχρι τον Δεκέμβριο 
1996 κατά ποσοστό υψηλότερο του 6,5% οι μισθοί της 
παρούσας ΣΣΕ όπως θα έχουν διαμορφωθεί την 
31.12.96, θα αυξηθούν από 1 Ιανουάριου 1997 κατά το 
υπερβάλλον το 6,5% ποσοστό. 

3. Οι παραπάνω αναφερόμενοι μηνιαίοι μισθοί αυξάνο¬ 
νται για το 1997 κατά το ύψος του δείκτη τιμών κατανα¬ 
λωτή Δεκεμβρίου 1997 έναντι Δεκεμβρίου 1996, ο 
οποίος θα περιληφθεί ως πρόβλεψη στον Κρατικό Προϋ¬ 
πολογισμό του ίδιου έτους, προσαυξημένο κατά δύο πο¬ 
σοστιαίες μονάδες. Η αύξηση αυτή θα δοθεί σε δύο ισό¬ 
ποσες ποσοστιαίες δόσεις την 1.1.97 και την 1.7.97. Η 
πρώτη δόση θα δοθεί την 1.1.97 επί των μισθών και ημε¬ 
ρομισθίων της 31.12.96, όπως θα έχουν διαμορφωθεί 
μετά την εφαρμογή της παρ. 2 του άρθρου 3 της παρού¬ 
σας. 

4. Εάν η πραγματική αύξηση του δείκτου τιμών κατανα¬ 
λωτή μεταξύ Δεκεμβρίου 1996 και Δεκεμβρίου 1997 είναι 
μεγαλύτερη από την πρόβλεψη, η διαφορά που θα προκύ- 
ψει θα καταβληθεί την 1 Ιανουάριου 1998. 

5. Στον Κυβερνήτη και στον Προϊστάμενο Μηχανικό χο¬ 
ρηγείται επιπλέον δρχ. 8.000 σαν σταθερό μηνιαίο επί¬ 
δομα, το οποίο δεν συνυπολογίζεται στο βασικό μηνιαίο 
μισθό και στις επ’ αυτού τυχόν προσαυξήσεις. 

6. Όσοι αμείβονται με ημερομίσθιο θα παίρνουν σαν 
ημερομίσθιο το 1/25 του βασικού μηνιαίου μισθού που 
κατά τα παραπάνω αντιστοιχεί στην ειδικότητά τους. 


Άρθρο 4 

1. Τα πληρώματα των ρυμουλκών κατατάσσονται από τη 
βιομηχανική επιχείρηση σε βάρδιες, όπως αυτές ακολου¬ 
θούνται από το υπόλοιπο εργατοτεχνικό προσωπικό της, 
το δε ωράριό τους συμπίπτει με την έναρξη και τη λήξη της 
βάρδιας στην οποία κατατάγηκαν. 

2. Τόπος εργασίας είναι το ρυμουλκό. Οι εργαζόμενοι 
είναι υποχρεωμένοι να βρίσκονται κατά την έναρξη της 
βάρδιας πάνω στο ρυμουλκό και να φεύγουν από αυτό 
κατά τη λήξη της βάρδιας. Χρόνος μετάβασης και επι- 

στροφής από το ρυμουλκό δεν θεωρείται χρόνος εργα¬ 
σίας. 

Η βιομηχανική επιχείρηση δικαιούται πάντοτε ελεύθερα 
να μεταθέτει τα πληρώματα από ρυμουλκό σε ρυμουλκό 
και από βάρδια σε βάρδια, ανάλογα με τις ανάγκες που πα¬ 
ρουσιάζονται κάθε φορά. 

Άρθρο 5 

1. Εφόσον τα πληρώματα διαταχθούν να εργασθούν 
πέρα από το ημερήσιο ωράριο που καθορίζεται από την 
επιχείρηση, υποχρεούνται να προσφέρουν υπερωριακή 
εργασία, αντί ωρομισθίου που είναι ίσο με το 1/166,667 
του μηνιαίου μισθού τους, προσαυξημένου κατά 75%. 

2. Αυτοί που δεν εκτελούν διατεταγμένη εργασία, δεν 
αμείβονται για όσο χρόνο θα παρέμειναν τυχόν στους τό¬ 
πους εργασίας. 

Άρθρο 6 

1. Αυτοί που εργάζονται κατά τις νυκτερινές ώρες 
(22.00 - 06.00) παίρνουν προσαύξηση από 25% στα ωρο¬ 
μίσθια που αντιστοιχούν στις νυκτερινές ώρες εργασίας 
που πραγματοποίησαν. 

2. Η εργασία κατά τη νύκτα στην οποία συμπεριλαμβά- 
νεται και η υπερωριακή εργασία, είναι υποχρεωτική. 

Άρθρο 7 

1. Αυτοί που εργάζονται Κυριακές ή αργίες, παίρνουν 
προσαύξηση 100% επί του ωρομισθίου που είναι ίσο με το 
1/166,667 του μηνιαίου μισθού τους, όπως ορίζεται από 
το άρθρο 3 της παρούσας Συλλογικής Σύμβασης Εργασίας 
για τις ώρες εργασίας που πραγματοποίησαν. 

2. Σαν ημέρες αργίας καθορίζονται οι παρακάτω: 

Η 1 η του έτους 

Τα θεοφάνια 

Η 25η Μαρτίου 

Η Καθαρά Δευτέρα 

Η 1η ΜαΤου 

Η Μεγάλη Παρασκευή 

Η Δευτέρα του Πάσχα 

Η Γιορτή της Κοιμήσεως της Θεοτόκου 

Η 28η Οκτωβρίου 

Τα Χριστούγεννα 

Η 2η ημέρα των Χριστουγέννων 

Η Γιορτή του Αγίου Νικολάου. 

Άρθρο 8 

1. Όσοι συμπληρώνουν ένα έτος συνεχούς εργασίας 
στην ίδια βιομηχανική επιχείρηση, δικαιούνται 30 συνεχείς 
ημέρες με πλήρεις αποδοχές άδεια, στις οποίες περιλαμ¬ 
βάνονται και οι αργίες που αναφέρονται στο άρθρο 7 παρ. 
2, τα Σάββατα και οι Κυριακές. Στην περίπτωση που οι 
υπαγόμενοι σ’ αυτήν την ΣΣΕ έχουν συμπληρώσει 20 χρό¬ 
νια απασχόλησης σ' οποιονδήποτε εργοδότη δικαιούνται 
25 εργάσιμες ημέρες άδεια σε περίπτωση πενθήμερης 
εργασίας ή 30 εργάσιμες ημέρες σε περίπτωση εξαήμε- 
ρης εργασίας. 

2. Σ' αυτούς που δικαιούνται άδεια με πλήρεις αποδο¬ 
χές καταβάλλεται επιπλέον και επίδομα άδειας, που είναι 
ίσο με το μισό των μηνιαίων αποδοχών τους. 


3. Η χορήγηση της αδείας με αποδοχές καθορίζεται 
ανάλογα με τις ανάγκες της βιομηχανικής επιχείρησης. Η 
μη χορήγηση αδείας με αποδοχές, έναντι καταβολής της 
νόμιμης αποζημίωσης, απαγορεύεται. 

4. Όσοι αποχωρούν πριν συμπληρώσουν ένα χρόνο συ¬ 
νεχούς υπηρεσίας στην ίδια βιομηχανική επιχείρηση, δι¬ 
καιούνται σαν αποζημίωση αδείας, τις τακτικές αποδοχές 
δυόμισι ημερών, για κάθε μήνα εργασίας, όπως επίσης και 
επίδομα αδείας ίσο με τις αποδοχές της άδειας, που δεν 
μπορεί όμως να υπερβεί τα 13 ημερομήσθια ή το μισό του 
μηνιαίου μισθού. 

5. Σε περίπτωση καταγγελίας της σύμβασης εργασίας 
ισχύουν οι διατάξεις που προβλέπονται από τη σχετική 
Ναυτική Νομοθεσία ή τις ισχύουσες ΣΣΕ ή διμερείς συμ¬ 
φωνίες ή το έθιμο κάθε επιχείρησης. 

Ο χρόνος της ετήσιας άδειας με αποδοχές θεωρείται 
σαν διακοπή λόγω αδείας από την εργασία. 

7. Η επιχείρηση υποχρεούται να ξανατοποθετήσει τον 
εργαζόμενο που τελειώνει την άδειά του στο ίδιο ή σε 
άλλο ρυμουλκό. Σε περίπτωση που στο διάστημα της 
αδείας του εργαζόμενου μειωθεί ο αριθμός των ρυμουλ¬ 
κών και κατά συνέπεια και ο αριθμός των πληρωμάτων, η 
επιχείρηση υπόσχεται να καταβάλλει κάθε προσπάθεια να 
του εξασφαλίσει εργασία, εφόσον είναι δυνατό, μέσα 
στην ίδια επιχείρηση. 

8. Στους εργαζόμενους που καλύπτει η παρούσα ΣΣΕ 
χορηγείται 1 ημέρα άδειας μετ' αποδοχών το χρόνο για την 
συμμετοχή τους σε εξετάσεις διπλωμάτων Εμπορικού 
Ναυτικού ή για την ανανέωση του ναυτικού τους φυλλα¬ 
δίου, εφόσον αυτά αποδεικνύονται. 

Άρθρο 9 

1. Τα πληρώματα των ρυμουλκών οφείλουν να εκτελούν 
πρόθυμα και ευσυνείδητα την αποστολή τους και την ερ¬ 
γασία τους και υποχρεούνται ιδιαίτερα στην καλή συντή¬ 
ρηση των σκαφών τους κατά τις ώρες της απραξίας και της 
παραμονής τους σ’ αυτά, ακόμη δε στην άρτια και χωρίς 
καμία κωλυσιεργία εκτέλεση των εντολών που λαμβάνουν 
για την κάλυψη των αναγκών σε όλο το 24ωρο, με τις 
προϋποθέσεις της παρούσας και ιδιαίτερα για την εξυπη¬ 
ρέτηση εκτάκτων αναγκών (παροχή βοήθειας κ.λπ.). 

2. Σε περίπτωση έκτακτης ανάγκης, πυρκαγιάς ή δυ¬ 
σμενών καιρικών συνθηκών, τα πληρώματα μόλις ειδοποι¬ 
ηθούν, ανεξάρτητα από ημέρα και ώρα, υποχρεούνται να 
προσέλθουν αμέσως στα σκάφη τους και να προσφέρουν 
τις υπηρεσίες τους. 

3. Τα πληρώματα ρυμουλκών που δουλεύουν στις νυ¬ 
κτερινές βάρδιες οφείλουν να παραμένουν άγρυπνα κατά 
την διάρκεια της βάρδιας τους. 

4. Γ ενικά, τα πληρώματα των ρυμουλκών υποχρεούνται 
να συμβάλλουν για την ομαλή και σύμφωνα με τη ναυτική 
τέχνη και εμπειρία διεξαγωγή της υπηρεσίας τους για την 
εκπλήρωση της αποστολής των ρυμουλκών. 

Άρθρο 10 

1. Στα πληρώματα των ρυμουλκών χορηγείται από τη 
βιομηχανική επιχείρηση από μία φόρμα εργασίας ανά εξά- 

μηνο, ένα αδιάβροχο και ένα ζευγάρι παπούτσια που ανή¬ 
κουν στον εργοδότη και αντικαθίστανται όχι νωρίτερα από 
το έτος ή όταν φθαρούν. Επίσης χορηγείται ένα ζευγάρι 
γάντια εργασίας ανά τετράμηνο, με την προϋπόθεση ότι 
θα παραδοθούν τα φθαρμένα. 

2. Αυτοί που τους χορηγούνται τα παραπάνω είδη υπο- 
χρεούνται να τα διατηρούν σε καλή κατάσταση. 

Άρθρο 11 

Ο Κανονισμός Εργασίας που ισχύει κάθε φορά στη Βιο¬ 
μηχανική Επιχείρηση εφαρμόζεται και για τα πληρώματα 
των ρυμουλκών. 

Άρθρο 12 

1. Οι εργαζόμενοι στην ανοικτή θάλασσα, για οκτάωρο 
εργασία, αμείβονται όπως καθορίζεται στο άρθρο 3. 

2. Οι εργαζόμενοι στην ανοικτή θάλασσα, εφόσον 
πραγματοποιήσουν υπερωριακή εργασία, αμείβονται 
όπως καθορίζεται στο άρθρο 5. 

3. Οι εργαζόμενοι στην ανοικτή θάλασσα δικαιούνται 
της τροφοδοσίας σε είδος που προβλέπεται από τον 
νόμο, για όσο χρόνο βρίσκονται σε ανοικτή θάλασσα. 

Άρθρο 13 

Στα πληρώματα των ρυμουλκών καταβάλλονται τα κα¬ 
θοριζόμενα από τις σχετικές υπουργικές αποφάσεις του 
Υπουργείου Εμπορικής Ναυτιλίας, Δώρα Χριστουγέννων - 
Νέου Έτους και Πάσχα. 

Άρθρο 14 

1. Στα πληρώματα των ρυμουλκών που έχουν συμπλη¬ 
ρώσει ή που συμπληρώνουν τριετή υπηρεσία σε ρυμουλκά 
της ίδιας βιομηχανικής επιχείρησης, χορηγείται επίδομα 
πολυετούς υπηρεσίας, σε ποσοστό 5% επί του βασικού 
μηνιαίου μισθού τους όπως διαμορφώνεται στο άρθρο 3 
αυτής της ΣΣΕ με τις ανά εξάμηνο διακρίσεις για κάθε 
τριετία και μέχρι έξι (6) τριετίες το ανώτερο. Από 
1.1.1997 χορηγείται επιπλέον μία τριετία σε ποσοστό 5%. 
θα ισχύουν δηλαδή επτά (7) τριετίες στον κλάδο. 

2. Χορηγείται επίσης στα πληρώματα των ρυμουλκών 
επίδομα γάμου σε ποσοστό 10% υπολογιζόμενο ομοίως 
στους βασικούς μισθούς. 

3. Σ’ αυτούς που λαμβάνουν μισθούς μεγαλύτερους απ’ 
αυτούς που καθορίζονται από την παρούσα ΣΣΕ και ειδικά 
στο παραπάνω απ’ αυτό που ισχύει ή πρόκειται να ισχύσει 
νόμιμο κατώτατο όριο, περιλαμβάνονται και συμψηφίζο¬ 
νται τα παραπάνω επιδόματα. 

Άρθρο 15 

1. Εργαζόμενοι και εργαζόμενες, που συνάπτουν γάμο 
δικαιούνται να πάρουν άδεια γάμου πέντε (5) εργασίμων 
ημερών με αποδοχές, η οποία δεν συμψηφίζεται με την 
ετήσια κανονική άδεια που προβλέπεται από τον Α.Ν. 
539/45. Σε περίπτωση γεννήσεως τέκνου ο πατέρας δι¬ 
καιούται μία ημέρα άδεια με αποδοχές για κάθε τέκνο. 

2. Οι μητέρες εργαζόμενες δικαιούνται, για τον θηλα¬ 
σμό και τις αυξημένες φροντίδες, που απαιτούνται για την 
ανατροφή του παιδιού επί χρονικό διάστημα δύο ετών από 


τον τοκετό, είτε να διακόπτουν την εργασία τους για μία 
ώρα κάθε μέρα, είτε να προσέρχονται αργότερα, είτε να 
αποχωρούν νωρίτερα κατά μία ώρα κάθε μέρα. Ύστερα 
από συμφωνία των μερών η μείωση του χρόνου εργασίας 
μπορεί να ορίζεται σε δύο ώρες επί ένα χρόνο μετά τον το¬ 
κετό. 

Την άδεια απουσίας για λόγους φροντίδας του παιδιού 
μπορεί εναλλακτικά να ζητήσει ο άνδρας, εφόσον δεν κά¬ 
νει χρήση αυτής η εργαζόμενη μητέρα. Στις περιπτώσεις 
αυτές θα πρέπει ο άνδρας να προσκομίσει στην επιχεί¬ 
ρηση που απασχολείται βεβαίωση από τον εργοδότη της 
συζύγου του ότι η ίδια δεν λαμβάνει την άδεια θηλασμού 
και φροντίδας παιδιών. 

Το μειωμένο ωράριο για την φροντίδα του παιδιού θεω¬ 
ρείται και αμείβεται ως χρόνος εργασίας. 

Άρθρο 16 

Τα πληρώματα των ρυμουλκών είναι ναυτικοί και έχει σ' 
αυτούς εφαρμογή η ναυτική νομοθεσία, ανεξάρτητα από 
το εάν ορισμένοι από τα πληρώματα είναι ή θέλουν να είναι 
ασφαλισμένοι στο ΙΚΑ λόγω έλλειψης προσωρινά ναυτι¬ 
κού φυλλαδίου. 

Άρθρο 17 

Σε περίπτωση ατυχήματος ή ασθενείας, καταβάλλονται 
οι καθοριζόμενες από τη σχετική Ναυτική Νομοθεσία 
αποδοχές και λοιπές αποζημιώσεις. 

Άρθρο 18 

Οι αναλογίες κρατήσεως προς τα ασφαλιστικά ταμεία 
ΝΑΤ, ΤΗΛΚΕΝ, ΤΠΚΕΝ και ΙΚΑ βαρύνουν τον εργοδότη 
και τον εργαζόμενο, κατά τη νόμιμη αναλογία. 

Άρθρο 19 

Αποδοχές ανώτερες στο σύνολό τους από αυτές που 
καθορίζει η παρούσα συλλογική σύμβαση ή ευνοϊκότεροι 
όροι εργασίας, που προβλέπεται από νόμους, διατάγματα, 
εσωτερικούς κανονισμούς, έθιμα ή ατομικές συμβάσεις 
εργασίας, δεν θίγονται από τις διατάξεις τις παρούσας. 

Άρθρο 20 

1. Η παρούσα ΣΣΕ με τις παραπάνω διακρίσεις θα ισχύει 
από 1.1.1996. 

2. Η καταγγελία της παρούσας σύμβασης προϋποθέτει 
τετράμηνη προειδοποίηση από αυτόν που την καταγγέλ¬ 
λει, για να υπάρξει επαρκής χρόνος συνεννόησης. 

Ύστερα από όσα πιο πάνω συμφωνήθηκαν, συντάχθηκε 
σε πίστωση η παρούσα η οποία υπογράφεται όπως ακο¬ 
λουθεί, θα υποβληθεί δε αρμόδια για να κυρωθεί. 

Οι Συμβαλλόμενοι 

Για τον Σύνδεσμο Για το Πανελλήνιο Σωματείο 

Ελληνικών Βιομηχανιών Ρυμουλκών Βιομηχανίας 
Ο Πρόεδρος Ο Πρόεδρος 

ΙΑΣΩΝ ΣΤΡΑΤΟΣ ΣΠ. ΚΑΡΑΓΙΩΡΓΑΣ 

Ο Γ. Γραμματέας 
Γ. ΑΘΑΝΑΣΟΠΟΥΛΟΣ 






ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6289 


Αριθ. 11073 (5) 

Αναπροσαρμογή των ισχυόντων τιμολογίων αμοιβής των 
φορτ/τών λιμένα Νάξου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και 
του άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του Π.Δ. 372/1995 (ΦΕΚ 201/Α795) και του άρθρου 5 
του Π.Δ. 368/1989 (ΦΕΚ 163/Α789). 

3. Την αριθ. 2/12.3.1996 πρόταση τηςΕ.Ρ.Φ.Λ. Νάξου 
για αναπροσαρμογή των τιμολογίων έτους 1996. 

4. Το γεγονός ότι η απόφαση αυτή δεν έχει αναδρομική 
ισχύ. 

5. Ότι από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αποδεχόμαστε μερικά την αριθ. 2/12.3.1996 πρόταση 
της Επιτροπής Ρύθμισης Φορτ/σεων Λιμένα (Ε.Ρ.Φ.Λ.) 
Νάξου και εγκρίνουμε την αναπροσαρμογή των^ρχυόντων 


τιμολογίων αμοιβής των φορτοεκφορτωτών λιμένα Νάξου, 
κατά ποσοστό 10,5%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1996 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓ. ΠΑΝΝΟΠΟΥΛΟΣ ΚΟΣΜΑΣ ΣΦΥΡΙΟΥ 

-♦- 

Αριθ. 11426 (6) 

Χορήγηση άδειας ασκήσεως επαγγέλματος κοινωνικού 
λειτουργού στην Κόνιδα Βασιλική. 

Ο ΝΟΜΑΡΧΗΣ ΑΘΗΝΩΝ 

Με την 9700/17.6.1996 απόφαση του Νομάρχη Αθη¬ 
νών χορηγήθηκε στην Κόνιδα Βασιλική του Φωτίου άδεια 
άσκησης επαγγέλματος Κοινωνικού Λειτουργού. 

Αθήνα, 17 Ιουνίου 1996 

Με εντολή Νομάρχη 
Ο Διευθυντής 
ΜΙΧ. ΜΠΟΥΜΠΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕΙΈΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε.-Ε.Π.Ε, 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


5225761 

5230841 

5225713 

5249547 

5239762 

5248141 

5248188 

5248785 

5248320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 

(031) 

423955 

25ης Μαρτίου 21 Τ.Κ. 541 00 


423956 

ΠΕΙΡΑΙΑΣ 


4136402 

Νικήτα 6-8 Τ.Κ. 185 31 


4171307 

ΠΑΤΡΑ 

(061) 

271249 

Κορίνθου 327 Τ.Κ. 262 23 


224581 

ΙΩΑΝΝΙΝΑ 



Διοικητήριο Τ.Κ. 454 44 

(0651) 

21901 

ΚΟΜΟΤΗΝΗ 

(0531) 

22637 

Δημοκρατίας 1 Τ.Κ. 691 00 


26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 · 

2.500 · 

Γ (Διορισμοί, απολύσεις κτλ. Δημ. Υπαλλήλων) 

10.000 . 

500 · 

Δ* (Απαλλοτριώσεις, πολεοδομία κτλ.) 

50.000 · 

2.500 · 

Αναπτυξιακών Πράξεων (Τ.Α.Π.Σ.) 

25.000 - 

1.250 · 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 · 

500 » 

Παράρτημα (Πίνακες επιτυχόντων διαγωνισμών) 

5.000 · 

250 . 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 · 

Ανωτάτου Ειδικού Δικαστηρίου (Α.Ε.Δ.) 

3.000 » 

150 - 

Ανωνύμων Εταιρειών & Ε.Π.Ε. 

150.000 » 

7.500 » 

Προκηρύξεων Α.Σ.Ε.Π. 

10.000 » 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 . 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00* έως 13.00* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















